Շավկաթ Միրզիյոև

Շավկաթ Միրզիյոև (, ), ուզբեկ պետական և քաղաքական գործիչ, 2016 թվականի դեկտեմբերի 14-ից՝ Ուզբեկստանի Հանրապետության նախագահ։

2016 թվականի սեպտեմբերի 8-ից դեկտեմբերի 14-ը եղել է Ուզբեկստանի նախագահի պաշտոնակատարը, իսկ 2003 թվականի դեկտեմբերի 12-ից 2016 թվականի դեկտեմբերի 14-ը՝ երկրի օրենսդիր իշխանության ղեկավարը՝ վարչապետը։

Կենսագրություն 
Շավկաթ Միրոմոնովիչ Միրզիյոևը ծնվել է Ուզբեկստանի Ջիզակսկի մարզում։ 1981 թվականին ավարտել է Տաշքենդի ինժեներության և գյուղատնտեսական մեխանիզմների ինստիտուտը։ Այնտեղ ստացել է «ինժեներ-մեխանիկի» մասնագիտական որակավորում։

1981-ից 1992 թվականներին Միրզիյոևը աշխատել է նույն բուհում։ Ի սկզբանե եղել է կրտսեր հետազոտող, որից հետո ստացել է տեխնիկական գիտությունների թեկնածուի աստիճան։ 1992 թվականին դարձել է Տաշքենդի ինժեներության և գյուղատնտեսական մեխանիզմների ինստիտուտի առաջին պրոռեկտորը։

1990-ականներին Միրզիյոևը դարձել է Տաշքենդի ինժեներության և գյուղատնտեսական մեխանիզմների ինստիտուտի կոմերիտական կազմակերպության քարտուղարը, ավելի ուշ՝ կուսակցության կազմակերպիչ։ 1990 թվականին Միրզիյոևը ընտրվել է Ուզբեկստանի գերագույն խորհրդի պատգամավոր, իսկ 1994 թվականին՝ նոր խորհրդարանի անդամ։

1992 թվականին դարձել է Տաշքենդի Միրզո-Ուլուգբեկյան շրջանի վարչության պետ։ 1996 թվականին Ուզբեկստանի նախագահ Իսլամ Քերիմովի հրամանագրով նշանակվել է Ջիազակյան մարզի վարչության պետ։ 1999 թվականին վերընտրվել է պատգամավորի պաշտոնում՝ Ջիզակյան մարզի ընտրատարածքից։ Այդ ընտրությունից հետո պատգամավորական մանդատը կարողացել է պահպանել մինչև 2004 թվականը։

2001 թվականին դարձել է Սամարղանդի քաղաքապետը։ Այս պաշտոնում պաշտոնավարել է ընդամենը 2 տարի։ 2003 թվականի դեկտեմբերի 12-ին նշանակվել է Ուզբեկստանի վարչապետ։ Այսպիսով նա դարձավ երկրի ամենածանրակշիռ քաղաքական ուժը։

Անկախ Ուզբեկստանի Հանրապետության առաջին նախագահ Քերիմովի մահից հետո նա դարձել է վերջինիս պաշտոնակատարը։ 2016 թվականի սեպտեմբերի 8-ին նա ինքնաբացարկ է հայտարարել իրեն։ Մեկ շաբաթ հետո Շավկաթը առաջադրվել է 2016 թվականի սեպտեմբերի 23-ին տեղի ունենալիք արտահերթ նախագահական ընտրությունների թեկնածու լիբերալ-ժողովրդավարական կուսակցությունից։ 2016 թվականի սեպտեմբերի 23-ին Ուզբեկստանի կենտրոնական ընտրական հանձնաժողովը թույլատրել է վերջինիս մասնակցել նախագահական ընտրություններին։

Շուտով Միրզիյոևը հաղթում է նախագահական ընտրություոններում՝ վաստակելով 88,61 % ձայն։ Այդ ընտրողներին մասնակցել է ընտրական իրավունք ունեցող չափահաս անձանց 87,89 %-ը։ Դեկտեմբերի 13-ին տեղի ունեցավ նախագահի երդմնակալության արարողությունը, որից հետո վերջինս ստանձնեց երկրի ղեկավարի պաշտոնը։

2017 թվականի մարտի 6-7-ին առաջնորդը կատարել է իր առաջին աշխատանքային այցը դեպի Թուրքմենստան, որտեղ հանդիպել է նախագահ Գուրբանգուլի Բերդիմուխամեդովի հետ։

2021 թվականի հոկտեմբերին Շավքաթ Միրզիյոևը վերընտրվեց Ուզբեկստանի նախագահ։

Ընտանիք 
 Հայր՝ եղել է Զաամինի դուբերկուլյոզային դիսպանսերի գլխավոր բժիշկը։
 Մայր (անունն անհայտ է)` հիվանդանոցում աշխատել է, որպես սանիտարուհի։ Մահացել թոքախտից։
 Մաչեխա Շավկաթա Միրզիյոևա՝ ազգությամբ եղել է թաթար, մահացել է 2016 թվականին։
 Երկու հարազատ քույրեր և մեկ եղբայր, ինչպես նաև մեկ խորթ քույր վերջինիս հոր երկրորդ կնոջից։
 Կին՝ Խոշիմովա Զիրոատխոն Մախմուդովնա, ամուսնու հետ աշխատել է համալսարանում։
 Ավագ դուստր՝ Միրզիյոևա Սաիդ Շավկաթովնա, Օյբեկի կինը։
 Կրտսեր դուստր՝ Միրզիյոևա Շախնոզա Շավկաթովնա, Օտոբեկի ամուսինը։
 Որդի՝ Միրզիյոև Ալիշեր Շավքատովիչ։

Ծանոթագրություններ

Արտաքին հղումներ 
 Ուզբեկստանի Հանրապետության կառավարչական պորտալ
 Ուզբեկստանի նախագահի սահմանադրաիրավական կարգավիճակը

Ուզբեկստանի նախագահներ
Տեխնիկական գիտությունների թեկնածուներ
Ուզբեկ պետական գործիչներ